**Jan-Mikael Johannes Järvinen** (s. 26. helmikuuta 1988 Pirkkala) on suomalainen jääkiekkoilija, joka pelaa SM-liigajoukkue Porin Ässissä. Hän toimii joukkueen varakapteenina. Järvinen on pelipaikaltaan keskushyökkääjä, mutta osaa pelata myös laidassa.

Ura
---

### Seuraura

Järvinen on Tampereen Ilveksen kasvatti. Hän voitti vuonna 2006 B-nuorten Suomen-mestaruuden. Järvinen nostettiin seuran SM-liigarinkiin kaudeksi 2006–2007, jolloin hän pelasi SM-liigassa kolme runkosarjaottelua ilman tehopisteitä. Järvinen teki liigadebyyttinsä 5. lokakuuta 2006 Rauman Lukkoa vastaan. Hän pelasi kuitenkin suurimman osan kaudestaan vielä Ilveksen A-nuorissa, jonka paras pistemies hän oli tehoilla 15+27=42. Järvinen jakoi A-nuorten SM-liigan pistepörssin kahdeksannen sijan Ässien Mika Niemen kanssa.

Huhtikuussa 2007 Järvinen teki kolmivuotisen sopimuksen Hämeenlinnan Pallokerhon kanssa, jonne hän siirtyi pitkän tähtäimen hankintana. Järvinen pelasi ensimmäisellä sopimuskaudellaan kolme SM-liigaottelua. Kauden 2008–2009 hän pelasi muutamia A-nuorissa vietettyjä otteluita lukuun ottamatta kokonaan lainalla Mestiksessä. Järvinen pelasi yhden ottelun Lempäälän Kisassa ja loput 32 ottelua Savonlinnan Pallokerhossa. Myös kausi 2009–2010 kului lähes kokonaan Savonlinnassa. Lainasopimus pidennettiin loppukautiseksi lokakuussa 2009. Järvinen pelasi myös yhden SM-liigaottelun HPK:ssa.

Kesäkuussa 2010 Järvinen teki vuoden mittaisen jatkosopimuksen SaPKon kanssa. Joukkueen varakapteenina toiminut Järvinen teki kaudella 2010–2011 48 runkosarjaottelussa tehot 20+34=54, joilla hän voitti koko Mestiksen piste- ja syöttöpörssin ja palkittiin Jouni Rinne -palkinnolla. Maalipörssissä Järvinen sijoittui kolmanneksi. Hänet palkittiin myös kauden parhaana pelaajana Kultaisella kiekolla, parhaana hyökkääjänä Mika Helkearo -palkinnolla, herrasmiespelaajana Waltteri Immonen -palkinnolla sekä äänestettiin Mestiksen ensimmäiseen tähdistökentälliseen. Järvinen onnistui tekemään kauden aikana myös ilmaveivimaalin 15. tammikuuta 2011 pelatussa vierasottelussa D Teamia vastaan.

Maaliskuussa 2011 Järvinen teki 1+1-vuotisen sopimuksen Tapparan kanssa. Hänen varsinainen SM-liigan tulokaskautensa 2011–2012 toi Järviselle 39 runkosarjaottelussa tehot 4+6=10. Hän teki liigauransa avausmaalin 9. joulukuuta 2011 Porin Ässiä vastaan. Hän teki ylivoimalla Tapparan 3–1-voittoon päättyneen ottelun voittomaalin. Järvinen palkittiin ottelun *Ilta-Sanomien* kahden tähden tähtipelaajana. Hän pelasi kauden aikana myös yhteensä yhdeksän Mestis-ottelun verran lainalla LeKissä ja KooKoossa. Helmikuussa 2012 Järvinen teki 1+1-vuotisen jatkosopimuksen Tapparan kanssa.

Elokuussa 2012 Järvinen loukkasi kätensä European Trophy-ottelussa SC Berniä vastaan. Hän joutui veneluun murtuman vuoksi useaksi kuukaudeksi sivuun. Järvisen sovittiin siirtyvän jo kauden 2012–2013 kynnyksellä lainalle LeKiin, jossa hän kuntouduttuaan teki 12 ottelussa hienot tehot 4+12=16. Järvinen palasi SM-liigaan tammikuussa 2013. Hän pelasi runkosarjan aikana Tapparassa vain kahdeksan ottelua, mutta nousi pudotuspeleissä loukkaantumisten myötä aina ykkösketjuun saakka ja sai vastuuta myös ylivoimalla. Järvinen voitti kauden päätteeksi SM-hopeaa. Huhtikuussa 2013 hän teki vuoden mittaisen jatkosopimuksen Tapparan kanssa. Saman vuoden lokakuussa sitä jatkettiin kolmella vuodella.

Kaudella 2013–2014 Järvinen nosti pelaajaprofiiliaan ja teki SM-liigan runkosarjassa tehot 8+30=38. Hän johti ns. "Särkänniemi-ketjua", jossa Järvisen laidoilla pelasi SM-liigan maalipörssinkin voittanut Olli Palola sekä Pekka Jormakka. Hän voitti kauden päätteeksi SM-hopeaa. Kaudella 2014–2015 Järvinen nousi Tapparan varakapteeniksi. Hän oli Mestarien liigassa joukkueen paras syöttäjä kuudella syöttöpisteellään. Järvinen voitti kauden päätteeksi jo kolmannen peräkkäisen SM-hopeansa. Kaudella 2015–2016 hän oli Tapparan kolmanneksi paras pistemies tehoilla 11+25=36. Mestarien liigassa Järvinen oli joukkueen paras pistemies ja syöttäjä tehoilla 2+5=7. Hän voitti kauden päätteeksi Suomen-mestaruuden. Joulukuussa 2016 Järvinen teki kaksivuotisen jatkosopimuksen Tapparan kanssa.

Järvinen jakoi kaudella 2016–2017 Tapparan sisäisen tehotilaston voiton Alexander Bonsaksenin kanssa lukemalla +23. Hän voitti kauden päätteeksi Suomen-mestaruuden. Kaudella 2017–2018, 20. lokakuuta 2017 Järvinen teki liigauransa ensimmäisen kypärätempun paikallisottelussa kasvattajaseuraansa Tampereen Ilvestä vastaan. Tappara voitti ottelun murskalukemin 8–1. Hänen ensimmäinen maalinsa syntyi ylivoimalla. Jari Grönstrand valitsi Järvisen ottelun Alumnien tähtien ykköstähdeksi. Hän oli pudotuspeleissä seitsemällä syöttöpisteellään Tapparan paras syöttäjä Kristian Kuuselan ja Jukka Peltolan kanssa. Järvinen voitti kauden päätteeksi SM-hopeaa. Kaudella 2018–2019 hän teki SM-liigan yhden kauden piste-ennätyksensä tehoilla 10+30=40, joilla Järvinen oli Tapparan toiseksi paras pistemies Kristian Kuuselan jälkeen. Hän voitti kauden päätteeksi SM-pronssia.

Huhtikuussa 2019 Järvisen sopimus Tapparan kanssa purettiin yhteisymmärryksessä. Kaudeksi 2019–2020 hän siirtyi vuoden mittaisella sopimuksella Saksan DEL-liigan Adler Mannheimiin. Järvinen voitti tehoilla 11+33=44 joukkueen sisäisen syöttöpörssin ja hän jakoi sisäisen pistepörssin kolmannen sijan Andrew Desjardins'n ja Matthias Plachtan kanssa. Kaudeksi 2020–2021 Järvinen siirtyi vuoden mittaisella sopimuksella Ruotsin SHL-liigan Malmö Redhawksiin.

Kaudeksi 2021–2022 Järvinen siirtyi vuoden mittaisella sopimuksella monikansallisen ICE Hockey Leaguen itävaltalaisjoukkue EC Salzburgiin. Neljännessä puolivälieräottelussa 15. maaliskuuta 2022 vieraissa tšekkiläistä Orli Znojmoa vastaan hän teki joukkueensa 0–1-voittomaalin jo 1.17 minuutin pelin jälkeen. Järvisen osuma ratkaisi Salzburgille välieräpaikan otteluvoitoin 4–0. Toisessa finaaliottelussa 7. huhtikuuta 2022 vieraissa unkarilaista Fehérvár AV19:ta vastaan hän sai syöttöpisteen kahteen Brian Leblerin tekemään maaliin, kun Salzburg voitti ottelun lukemin 3–5. Niistä jälkimmäinen jäi ottelun voittomaaliksi. Seuraavassa ottelussa 9. huhtikuuta 2022 Järvinen teki Salzburgin 2–1-voittomaalin vain 1.36 minuuttia ennen varsinaisen peliajan päättymistä. Joukkue voitti lopulta ICEHL:n mestaruuden seuraavan ottelun päätteeksi otteluvoitoin 4–0. Mestarien liigassa hän oli Salzburgin paras pistemies ja syöttäjä tehoilla 1+8=9. Järvinen jakoi myös joukkueen sisäisen tehotilaston voiton Thomas Rafflin kanssa lukemalla +5.

Järvinen palasi kaudeksi 2022–2023 SM-liigaan ja hän siirtyi kaksivuotisella sopimuksella Porin Ässiin. Järvinen nimettiin joukkueen varakapteeniksi. Kaudella 2023–2024, marraskuussa 2023 hä joutui lähes kahdeksi kuukaudeksi sivuun loukkaantumisen vuoksi. Järvinen voitti kuitenkin Ässien sisäisen piste- ja syöttöpörssin tehtyään43 runkosarjaottelussa tehot 9+25=34 sekä sisäisen tehotilaston lukemalla +16.

### Maajoukkueura

Järvinen oli voittamassa alle 18-vuotiaiden MM-hopeaa vuonna 2006, jolloin hän voitti Suomen sisäisen syöttöpörssin ja jakoi sisäisen pistepörssin voiton Jan-Mikael Juutilaisen kanssa tehoilla 1+4=5. Yhteensä Järvinen on pelannut yhdeksän nuorten ja 23 poikien maaottelua.

Muuta
-----

Järvinen on toisen polven liigakiekkoilija, sillä isänsä Kari Järvinen pelasi omalla urallaan Ilveksessä hyökkääjänä pudotuspelit mukaan lukien yhteensä 257 SM-liigaottelua. Hän toimi joukkueen kapteenina kaudella 1979–1980. Kari valmensi Jan-Mikael Järvistä Ilveksen A-nuorten apuvalmentajana kaudella 2006–2007. Hän toimii nykyään Ilveksen junioripäällikkönä. Jan-Mikaelin sisko Johanna on naimisissa viisi kautta Tapparan kapteenina toimineen Suomen A-maajoukkuehyökkääjä Jukka Peltolan kanssa. Jan-Mikael Järvinen ja Peltola pelasivat Tapparassa seitsemän kautta joukkuetovereina.

Järvinen on maininnut esikuvikseen Martin St. Louis'n ja Raimo Helmisen.

Tilastot
--------

|   |   | Runkosarja |   | Pudotuspelit |   | Palkinnot |   | Arvokisat |
| --- | --- | --- | --- | --- | --- | --- | --- | --- |
| Kausi | Joukkue | Liiga | O | M | S | Pist. | RM | O | M | S | Pist. | RM |   |   |   |   |   |   | Turnaus | O | M | S | Pist. | RM |
| 2005–2006 | Ilves | A-SM | 38 | 5 | 11 | 16 | 16 | 3 | 0 | 0 | 0 | 0 |  |  |  |  |  |  | U18 | 6 | 1 | 4 | 5 | 2 |
| 2006–2007 | Ilves | A-SM | 41 | 15 | 27 | 42 | 34 | 4 | 0 | 1 | 1 | 6 |
|  | Ilves | SM-liiga | 3 | 0 | 0 | 0 | 0 | – | – | – | – | – |
|  | Suomi U20 | Mestis | 1 | 0 | 0 | 0 | 2 | – | – | – | – | – |
| 2007–2008 | HPK | A-SM | 41 | 6 | 21 | 27 | 26 | 8 | 2 | 3 | 5 | 2 |
|  | HPK | SM-liiga | 3 | 0 | 0 | 0 | 0 | – | – | – | – | – |
| 2008–2009 | HPK | A-SM | 7 | 2 | 2 | 4 | 4 | – | – | – | – | – |
|  | LeKi | Mestis | 1 | 0 | 0 | 0 | 2 | – | – | – | – | – |
|  | SaPKo | Mestis | 32 | 6 | 17 | 23 | 12 | – | – | – | – | – |
| 2009–2010 | HPK | A-SM | 1 | 0 | 2 | 2 | 2 | – | – | – | – | – |
|  | HPK | SM-liiga | 1 | 0 | 0 | 0 | 0 | – | – | – | – | – |
|  | SaPKo | Mestis | 35 | 7 | 24 | 31 | 24 | – | – | – | – | – |
| 2010–2011 | SaPKo **(A)** | Mestis | 48 | 20 | 34 | 54 | 2 | 4 | 0 | 1 | 1 | 2 | Ykköstähdistö |
| 2011–2012 | Tappara | SM-liiga | 39 | 4 | 6 | 10 | 4 | – | – | – | – | – |
|  | LeKi | Mestis | 3 | 0 | 0 | 0 | 0 | – | – | – | – | – |
|  | KooKoo | Mestis | 6 | 2 | 1 | 3 | 0 | – | – | – | – | – |
| 2012–2013 | Tappara | SM-liiga | 8 | 1 | 2 | 3 | 4 | 12 | 0 | 3 | 3 | 2 |
|  | LeKi | Mestis | 12 | 4 | 12 | 16 | 4 | – | – | – | – | – |
| 2013–2014 | Tappara | SM-liiga | 60 | 8 | 30 | 38 | 16 | 20 | 1 | 9 | 10 | 6 |
| 2014–2015 | Tappara **(A)** | SM-liiga | 60 | 8 | 26 | 34 | 12 | 20 | 1 | 9 | 10 | 2 |
| 2015–2016 | Tappara **(A)** | SM-liiga | 59 | 11 | 25 | 36 | 14 | 18 | 0 | 4 | 4 | 2 | Kanada-malja |
| 2016–2017 | Tappara **(A)** | SM-liiga | 56 | 7 | 27 | 34 | 20 | 18 | 1 | 5 | 6 | 6 | Kanada-malja |
| 2017–2018 | Tappara | SM-liiga | 49 | 8 | 21 | 28 | 41 | 16 | 3 | 7 | 10 | 6 |
| 2018–2019 | Tappara **(A)** | SM-liiga | 60 | 10 | 30 | 40 | 34 | 11 | 0 | 5 | 5 | 6 |
| 2019–2020 | Adler Mannheim | DEL | 52 | 11 | 33 | 44 | 8 | – | – | – | – | – |
| 2020–2021 | Malmö Redhawks | SHL | 47 | 6 | 13 | 19 | 16 | 2 | 0 | 0 | 0 | 0 |
| 2021–2022 | EC Salzburg | ICEHL | 46 | 4 | 18 | 22 | 0 | 12 | 2 | 6 | 8 | 0 |
| 2022–2023 | Ässät **(A)** | SM-liiga | 57 | 2 | 19 | 21 | 18 | 8 | 0 | 2 | 2 | 2 |
| 2023–2024 | Ässät **(A)** | SM-liiga | 43 | 9 | 25 | 34 | 12 | – | – | – | – | – |
| 13 kautta | yhteensä | SM-liiga | 498 | 67 | 211 | 278 | 175 | 123 | 6 | 44 | 50 | 32 |
| 6 kautta | yhteensä | Mestis | 138 | 39 | 88 | 127 | 46 | 4 | 0 | 1 | 1 | 2 |
| 1 kausi | yhteensä | DEL | 52 | 11 | 33 | 44 | 8 | – | – | – | – | – |
| 1 kausi | yhteensä | SHL | 47 | 6 | 13 | 19 | 16 | 2 | 0 | 0 | 0 | 0 |
| 1 kausi | yhteensä | ICEHL | 46 | 4 | 18 | 22 | 0 | 12 | 2 | 6 | 8 | 0 |

Lähteet
-------

* Jan-Mikael Järvinen The Internet Hockey Databasessa (englanniksi)
* Jan-Mikael Järvinen Eurohockey-sivustolla (englanniksi)
* Jan-Mikael Järvinen *Elite Prospects*. Everysport Media Group AB.  (englanniksi)

### Viitteet

1. 1 2  Ilmaveivi-ihme Tapparassa – Jan-Mikael Järvinen *tappara.fi*.  20.5.2011. Tamhockey Oy. Viitattu 16.4.2012.
2. 1 2  Esittelyssä täksi kaudeksi Ässiin siirtynyt Jan-Mikael Järvinen! *instagram.com*.  2.7.2022. HC Ässät Pori Oy. Viitattu 19.9.2022.
3. ↑  Perkiö, Jari: Tapparan jatkoaikasankari suitsutti nappisyötön antajaa – "Proffalla taisi olla kiire saunavuorolle" *is.fi*.  24.3.2018. Tampere:  Sanoma Media Finland Oy. Viitattu 25.3.2018.
4. 1 2 3 4 5 6 7  Jan-Mikael Järvinen *Elite Prospects*. Everysport Media Group AB.  (englanniksi)
5. ↑  Seppänen, Antti: Jan-Mikael Järvisellä juhlaottelu perjantaina *liiga.fi*.  16.9.2023. Jääkiekon SM-liiga Oy. Viitattu 11.4.2024.
6. ↑  Elite Prospects - U20 SM-sarja Stats 2006-2007 *eliteprospects.com*. Everysport Media Group AB. Viitattu 28.4.2019. (englanniksi)
7. ↑  HPK julkaisi tukun sopimuksia – Kerhoon seitsemän uutta pelaajaa *Jatkoaika.com*.  13.4.2007. Jatkoaika r.y. Viitattu 16.4.2012.
8. ↑  Järvinen loppukaudeksi SaPKoon *Jatkoaika.com*.  8.10.2009. Jatkoaika r.y. Viitattu 3.2.2011.
9. ↑  Järvinen ja Hyttinen jatkavat SaPKossa *Jatkoaika.com*.  4.6.2010. Jatkoaika r.y. Viitattu 3.2.2011.
10. ↑  Mestiksen parhaat palkittu *Jatkoaika.com*.  7.4.2011. Jatkoaika r.y. Viitattu 16.4.2012.
11. ↑  Tappara hankki Tenuten ja Järvisen *Jatkoaika.com*.  21.3.2011. Jatkoaika r.y. Viitattu 9.4.2011.
12. ↑  Barkov näytti taas osaamistaan Ässiä vastaan - katso video *is.fi*.  9.12.2011. Sanoma Media Finland Oy. Viitattu 19.9.2022.
13. ↑  Tilastot – Liiga *liiga.fi*.  9.12.2011. Jääkiekon SM-liiga Oy. Viitattu 16.4.2012.
14. ↑  LeKi saa viikonlopuksi uusvanhoja vahvistuksia *Jatkoaika.com*.  25.11.2011. Jatkoaika r.y. Viitattu 16.4.2012.   
Tapparan ja KooKoon pelaajavaihto jatkuu *Jatkoaika.com*.  5.1.2012. Jatkoaika r.y. Viitattu 16.4.2012.   
Järvinen jälleen lainalle KooKoo-paitaan *Jatkoaika.com*.  11.1.2012. Jatkoaika r.y. Viitattu 16.4.2012.   
Järvisen osoitteeksi taas KooKoo *Jatkoaika.com*.  24.1.2012. Jatkoaika r.y. Viitattu 16.4.2012.
15. ↑  Ahtola ja Järvinen jatkavat Tapparassa *Jatkoaika.com*.  13.2.2012. Jatkoaika r.y. Viitattu 16.4.2012.
16. ↑  Mestiksen avauskierroksella iso kasa liigalainoja *Jatkoaika.com*.  12.9.2012. Jatkoaika r.y. Viitattu 11.7.2013.
17. ↑  Heinola, Tuomas: Jan-Mikael Järvinen haluaa jatkaa kevään nostettaan *tappara.fi*.  18.6.2013. Tamhockey Oy. Viitattu 11.7.2013.
18. ↑  Härkönen, Tuomas: Tapparan pelaaja-arvostelut 2012–2013 *Jatkoaika.com*.  12.6.2013. Jatkoaika r.y. Viitattu 11.7.2013.
19. ↑  Tappara jatkosopimuksiin mitalistiensa kanssa *Jatkoaika.com*.  29.4.2013. Jatkoaika r.y. Viitattu 11.7.2013.
20. ↑  Tappara teki jatkosopimuksen kahden pelaajansa kanssa *Jatkoaika.com*.  23.10.2013. Jatkoaika r.y. Viitattu 4.11.2013.
21. ↑  Laine, Eveliina: Tapparan pelaaja-arvostelut 2013–2014 – Särkänniemi-ketjun esiinmarssi *Jatkoaika.com*.  11.5.2014. Jatkoaika r.y. Viitattu 17.5.2014.
22. ↑  Elite Prospects - Tappara *eliteprospects.com*. Everysport Media Group AB. Viitattu 28.4.2019. (englanniksi)
23. ↑  Elite Prospects - Tappara *eliteprospects.com*. Everysport Media Group AB. Viitattu 28.4.2019. (englanniksi)
24. ↑  Tapparalle jatkosopimuksia – Järvinen jatkaa kolme kautta *Jatkoaika.com*.  20.12.2016. Jatkoaika r.y. Viitattu 21.12.2016.
25. ↑  Elite Prospects - Tappara *eliteprospects.com*. Everysport Media Group AB. Viitattu 28.4.2019. (englanniksi)
26. ↑  Heimo, Jussi: Tappara tyrmäsi Ilveksen – Jan-Mikael Järviselle hattutemppu! *is.fi*.  20.10.2017. Tampere:  Sanoma Media Finland Oy. Viitattu 11.4.2024.
27. ↑  Otteluseuranta *liiga.fi*.  20.10.2017. Jääkiekon SM-liiga Oy. Viitattu 20.10.2017.
28. ↑  Elite Prospects - Tappara *eliteprospects.com*. Everysport Media Group AB. Viitattu 28.4.2019. (englanniksi)
29. ↑  Elite Prospects - Tappara *eliteprospects.com*. Everysport Media Group AB. Viitattu 28.4.2019. (englanniksi)
30. ↑  Tapparalle nippu jatkosopimuksia - tehopuolustaja Kemiläinen ja maalipyssy Ojamäki pysyvät kirvesrinnoissa *Jatkoaika.com*.  26.4.2019. Jatkoaika r.y. Viitattu 28.4.2019.
31. ↑  Adler nehmen Billins und Järvinen unter Vertrag *adler-mannheim.de*.  3.5.2019. Die Adler Mannheim Eishockey Spielbetriebs GmbH & Co. KG. Viitattu 3.5.2019. (saksaksi)
32. ↑  Elite Prospects - Adler Mannheim *eliteprospects.com*. Everysport Media Group AB. Viitattu 10.9.2020. (englanniksi)
33. ↑  Winnberg, Christian: Finsk forward klar för spel i Redhawks *malmoredhawks.com*.  10.9.2020. Malmö Redhawks Ishockey AB. Viitattu 10.9.2020. (ruotsiksi)
34. ↑  Luhtakallio, Toni: Pitkäaikainen Tappara-hyökkääjä Jan-Mikael Järvinen siirtyy Saksasta Ruotsiin *Jatkoaika.com*.  10.9.2020. Jatkoaika r.y. Viitattu 10.9.2020.
35. ↑  Luhtakallio, Toni: Jan-Mikael Järvinen siirtyy SHL-kaukaloista Keski-Eurooppaan − Malmö vaihtuu Salzburgiin *Jatkoaika.com*.  27.5.2022. Jatkoaika r.y. Viitattu 19.9.2022.
36. ↑  win2day ICE Hockey League *ice.hockey*.  15.3.2022. ICE Hockey League. Viitattu 19.9.2022. (saksaksi)
37. ↑  win2day ICE Hockey League *ice.hockey*.  7.4.2022. ICE Hockey League. Viitattu 19.9.2022. (saksaksi)
38. ↑  win2day ICE Hockey League *ice.hockey*.  9.4.2022. ICE Hockey League. Viitattu 19.9.2022. (saksaksi)
39. ↑  Elite Prospects - EC Salzburg *eliteprospects.com*. Everysport Media Group AB. Viitattu 19.9.2022. (englanniksi)
40. ↑  Seppä, Lassi: Pudotuspelikonkari Jan-Mikael Järvinen vahvistaa Ässien hyökkäystä *Jatkoaika.com*.  25.4.2022. Jatkoaika r.y. Viitattu 19.9.2022.
41. ↑  Kapteenisto 2022-2023 *facebook.com*.  14.9.2022. HC Ässät Pori Oy. Viitattu 25.8.2023.
42. ↑  Savonen, Ilari: Ässille raju menetys: tähtihyökkääjä koko loppuvuoden sivussa *MTVuutiset.fi*.  20.11.2023. Telia Company AB. Viitattu 11.4.2024.
43. ↑  Ässät - Roster, News, Stats & more *eliteprospects.com*. Everysport Media Group AB. Viitattu 11.4.2024. (englanniksi)
44. ↑  Elite Prospects - Finland U18 *eliteprospects.com*. Everysport Media Group AB. Viitattu 28.4.2019. (englanniksi)
45. ↑  Pelaajat – IJ *tappara.fi*. Tamhockey Oy. Viitattu 19.9.2022.
46. ↑  Kari Järvinen *Elite Prospects*. Everysport Media Group AB.  (englanniksi)
47. ↑  Jukka Peltola *Elite Prospects*. Everysport Media Group AB.  (englanniksi)
48. ↑  Ruissalo, Pekka: Kiekkoilijan elämä on leikkiä kentällä ja kotona *tampelainen.fi*.  11.6.2017. Etelä-Suomen Media Oy. Viitattu 19.9.2022.

Ässät – SM-liiga
6 Joensuu (**C**) |
7 Vuori |
8 Zábranský |
10 Virtanen |
14 Ikonen |
15 Karnaranta |
16 Noiva |
19 Juhola |
20 Talaja (**A**) |
21 Matinmikko |
23 Graber |
26 Ojantakanen |
29 Hämeenaho |
34 Heimosalmi |
35 Rovio |
36 Kaarlehto |
37 Määttä |
38 Hellman |
40 Lefebvre |
41 Rubin |
44 Järvinen (**A**) |
49 Viirret |
51 Salmela (**A**) |
61 Viitala |
66 Riekkinen |
70 M. Davidsson |
71 J. Davidsson |
73 Erholtz |
78 Fabre |
86 Knihti |
93 Vanhatalo |
-- Ylitalo  

Valmentajat Härkälä – Turunen – Vidman – Rosendahl